Adfærdskodeks i Partnerskabet Tippen Syder

Partnerskabet Tippen Syder består af 9 partnere, der bidrager med en betydelig indsats i form af frivilligt arbejde, økonomi og/eller særlig naturfaglig viden og formidlingsevne.

Partnerskabet bygger på, at der er et godt samarbejde. Alle partnere tager ansvar for, at der samarbejdes på en konstruktiv måde, der skaber det rette handlingsrum for pleje og formidling af og om Tippen og partnerskabet. Et godt samarbejde er forudsætningen for partnerskabets eksistens.

Aftaler og beslutninger skal være transparente, så det er synligt for alle partnere og lokalområdet, hvad partnerskabet arbejder for. Formelle dokumenter ligger på: <https://kongensenghavelokaludvalg.kk.dk/Sydhavnstippen>

* Alle partnere arbejder i partnerskabets interesse med Tippens bedste for øje, og ikke personlige interesser.
* Alle partnere taler om partnerskabet på en respektfuld, positiv og ordentlig måde.
* Alle partnere taler om andre partnere på en respektfuld, positiv og ordentlig måde.
* Der er plads til uenighed – det taler man åbent om i partnerskabet på en ordentlig måde.
* Der bakkes op om de beslutninger, der træffes i partnerskabet.